Sekolah Menengah Pei Chun Pontian

Sekolah Menengah Pei Chun Pontian(Pei Chun High School; 笨珍培群独立中学), ringkasnya dikenali sebagai Pei Chun, merupakan sebuah Sekolah menengah persendirian Cina di Malaysia yang ditubuhkan oleh masyarakat Cina tempatan. Sekolah ini terletak di Pontian, Johor, dan ditubuhkan pada tahun 1922. Sejarah Sekolah Menengah Persendirian Pei Chun pada asalnya bermula sebagai Sekolah Pei Chun pada tahun 1922 di Jalan Teo Kang Sui. Pada tahun 1952, sekolah ini mula menerima pelajar peringkat menengah rendah dan pendidikan menengah pun dimulakan. Sekolah ini berkembang secara beransur-ansur. Berdasarkan Akta Pelajaran 1961, sekolah ini dipecahkan kepada beberapa entiti, iaitu Sekolah Menengah Jenis Kebangsaan Pei Chun (SMJK Pei Chun), Sekolah Menengah Persendirian Pei Chun, SJK(C) Pei Chun (1) dan SJK(C) Pei Chun (2). Pada tahun 1964, sekolah ini menghadapi krisis paling besar sejak penubuhannya, termasuk cabaran dari aspek kewangan serta kekurangan sumber pelajar. Selain itu, sekolah ini tidak memiliki kampus sendiri dan hanya berkongsi kemudahan dengan Sekolah Menengah Jenis Kebangsaan Pei Chun. Pada tahun 1969, sekolah ini dipindahkan ke lokasi semasanya di Pontian Besar. Bermula dari tahun 1970-an, sekolah ini menerima sokongan padu daripada komuniti Cina di Pontian, dan mula berkembang secara beransur-ansur sejak 1980-an. Rujukan